
Priloga: Poročilo o delu Komisije za odpravo posledic škode v kmetijstvu za leto 2025
V skladu s četrtim odstavkom 8. člena Zakona o odpravi posledic naravnih nesreč (Uradni list RS, št. 114/05 – uradno prečiščeno besedilo, 90/07, 102/07, 40/12 – ZUJF, 17/14, 163/22, 18/23 – ZDU-1O, 88/23, 95/23 – ZIUOPZP, 117/23 – ZIUOPZP-A in 83/25; v nadaljnjem besedilu: ZOPNN), Komisija za odpravo posledic škode v kmetijstvu (v nadaljnjem besedilu: komisija) podaja poročilo o delu za leto 2025.
Komisija, ki je izvajala seje v letu 2025 je bila ustanovljena na podlagi Sklepa Vlade RS št. 01200-1/2024/5, z dne 18. 01. 2024.
Komisija je v letu 2025 imela tri dopisne seje, na katerih je obravnavala:

1. Program odprave posledic škode v kmetijstvu zaradi pozebe med 17. in 22. aprilom 2024.

2. Poročilo o delu Komisije za odpravo posledic škode v kmetijstvu za leto 2024,

3. Poročilo Komisije za odpravo posledic naravnih nesreč v kmetijstvu o porabi sredstev za odpravo posledic škode v kmetijstvu v letu 2024 zaradi naravnih nesreč v letu 2023.
4. Predlog dodelitve državne pomoči za posamezne upravičence po Programu odprave posledic škode v kmetijstvu zaradi pozebe med 17. in 22. aprilom 2024.

1. Prva dopisna seja komisije v letu 2025

Komisija je na prvi dopisni seji, ki je potekala od torka 8. 4. od 9.00 ure do srede 9. 4. 2025 do 15.00 ure, obravnavala Program odprave posledic škode v kmetijstvu zaradi pozebe med 17. in 22. aprilom 2024.

Od sedmih članov komisije jih je glasovalo sedem. Komisija je s 7 glasovi ZA potrdila Program odprave posledic škode v kmetijstvu zaradi pozebe med 17. in 22. aprilom 2024.

2. Druga dopisna seja komisije v letu 2025

Komisija je na drugi dopisni seji, ki je potekala od torka 10. 6. 2025 od 10.00 ure do srede 11. 6. 2025 do 15.00 ure, obravnavala Poročilo o delu Komisije za odpravo posledic škode v kmetijstvu za leto 2024 in Poročilo Komisije za odpravo posledic naravnih nesreč v kmetijstvu o porabi sredstev za odpravo posledic škode v kmetijstvu v letu 2024 zaradi naravnih nesreč v letu 2023.

Od sedmih članov komisije jih je glasovalo pet. Komisija je s 5 glasovi ZA potrdila Poročilo o delu Komisije za odpravo posledic škode v kmetijstvu za leto 2024 in Poročilo Komisije za odpravo posledic naravnih nesreč v kmetijstvu o porabi sredstev za odpravo posledic škode v kmetijstvu v letu 2024 zaradi naravnih nesreč v letu 2023.

3. Tretja dopisna seja komisije v letu 2025

Komisija je na tretji dopisni seji, ki je potekala od srede 22. 10. 2025 od 10.00 ure do četrtka 23. 10. 2025 do 15.00 ure, obravnavala predlog dodelitve državne pomoči za posamezne upravičence po Programu odprave posledic škode v kmetijstvu zaradi pozebe med 17. in 22. aprilom 2024.
Od sedmih članov komisije jih je glasovalo šest. Komisija je s 6 glasovi ZA potrdila predlog dodelitve državne pomoči za posamezne upravičence po Programu odprave posledic škode v kmetijstvu zaradi pozebe med 17. in 22. aprilom 2024.

